এদিকে সদ্য ভূমিষ্ঠ পুত্র সন্তানের মুখ দেখে আজ দুপুরেই দেশে ফিরেছেন তামিম ইকবাল। বিমান বন্দর থেকেই সরাসরি মিরপুর এসে অনুশীলনে নেমে পড়েছেন বাংলাদেশ ওপেনার। এ সময় কোচ চন্ডিকা হাথুরুসিংহেও ছিলেন মাঠে। এশিয়া কাপের দলে যদিও তামিম নেই। তবে এখন মুস্তাফিজ চোটে পড়ায় বিকল্প হিসেবে তাঁকে নেওয়ার কথা ভাবছে টিম ম্যানেজমেন্ট। সে জন্য অবশ্য আগে এসিসির টেকনিক্যাল কমিটির অনুমোদন নিতে হবে। শেষ পর্যন্ত মুস্তাফিজের জায়গায় তামিম দলে আসছেন কি না, তা অবশ্য আজই পরিষ্কার হয়ে যেতে পারে। (সূত্র: প্রথমআলো)